ЦIыху 554-рэ фэтэрыщIэхэм ягъэIэпхъуэнущ
«ПсэупIэ-коммунальнэ хозяйствэм щекIуэкI зэхъуэкIыныгъэхэм я щIэгъэкъуэн фонд» къэрал корпорацэм и правленэр арэзы техъуащ, къат мащIэ фIэкIа мыхъу псэупIэхэр ухуэным зегъэужьынри хэту, жьы хъуа унэхэм цIыхухэр къыщIэгъэкIыным теухуауэ Къэбэрдей-Балъкъэрым ярита заявкэм.
Абы ипкъ иткIэ, ЖКХ-м и фондым щыщу сом мелуан 224,80-рэ республикэм хухахынущ. ЩIыпIэ бюджетыр а Iуэхум сом мелуан 34, 81-кIэ хэувэнущ. АбыкIэ муниципальнэ щIыналъи 10-м унэ ныкъуэкъутэу 44-рэ щрахынурэ, цIыху 554-рэ фэтэрыщIэхэм ягъэIэпхъуэнущ.
Гузеевэ Индирэ.
